

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA: 024-05/24-10/1

URBROJ: 238-10-02/24-26

Ivanić-Grad, 16. rujna 2024.

**GRADSKO VIJEĆE GRADA IVANIĆ-GRADA**

**n/r predsjednika Gradskog vijeća g. Željka Pongraca**

**PREDMET: Prijedlog Odl****uke o kapitalnoj pomoći trgovačkom društvu IVAKOP d.o.o.**

**za komunalne djelatnosti**

Poštovani,

temeljem članka 55. Statuta Grada Ivanić-Grada (Službeni glasnik Grada Ivanić-Grada, broj 01/21 i 04/22), gradonačelnik Grada Ivanić-Grada utvrdio je prijedlog

**O D L U K E**

**o** **kapitalnoj pomoći** **trgovačkom društvu IVAKOP d.o.o. za komunalne djelatnosti**

Predlaže se predsjedniku Gradskog vijeća Grada Ivanić-Grada da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje odnosno iznijelo određeni prijedlog.

Za izvjestiteljicu na sjednici Gradskog vijeća određuje se Tamara Mandić, pročelnica Upravnog odjela za financije i proračun.

S poštovanjem,

GRADONAČELNIK:

Javor Bojan Leš, dr.vet.med.

Na temelju članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22), Gradsko vijeće Grada Ivanić-Grada na svojoj \_\_. sjednici održanoj dana \_\_\_\_\_\_\_\_\_ 2024. godine donijelo je sljedeću

**O D L U K U**

**o kapitalnoj pomoći trgovačkom društvu IVAKOP d.o.o.** **za komunalne djelatnosti**

Članak 1.

Odobrava se kapitalna pomoć trgovačkom društvu IVAKOP d.o.o. za komunalne djelatnosti, Ivanić-Grad, Savska ulica 50, OIB: 34845090946, za sljedeće troškove:

* Sufinanciranje dokumentacije vezane uz ishođenje Dozvole za gospodarenje otpadom za iznos od 2.050,00 EUR
* Sufinanciranje izrade Elaborata gospodarenja otpadom za odlagalište Tarno za iznos od 1.990,84 EUR
* Sufinanciranje nabave spremnika za prikupljanje otpada za iznos od 5.676,50 EUR.

Ukupan iznos kapitalne pomoći je 9.717,34 EUR.

Članak 2.

Grad Ivanić-Grad je navedena sredstva kapitalne pomoći osigurao u Proračunu Grada Ivanić-Grada za 2024. godinu, razdjel 2. Upravni odjel za komunalno gospodarstvo, prostorno planiranje, gospodarstvo i poljoprivredu, Program „Kapitalne pomoći trgovačkim društvima“, Kapitalni projekt „Kapitalne pomoći trgovačkim društvima“, Pozicija R0068-3 Kapitalne pomoći trgovačkim društvima – Ivakop.

Sredstva će biti isplaćena na IBAN: HR8424070001100225794 (OTP banka).

Članak 3.

Ovlašćuje se Gradonačelnik Grada Ivanić-Grada za poduzimanje svih radnji potrebnih za realizaciju kapitalne pomoći iz članka 1. ove Odluke.

O predmetnoj kapitalnoj pomoći sklopit će se Ugovor.

Članak 4.

Ova Odluka stupa na snagu prvoga dana od dana objave u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ GRAD

GRADONAČELNIK

KLASA:

URBROJ: Predsjednik Gradskog vijeća:

Ivanić-Grad, \_\_\_\_\_\_\_\_\_ 2024.

Željko Pongrac, pravnik kriminalist

|  |  |
| --- | --- |
| **PREDMET:** | Prijedlog Odluke o kapitalnoj pomoći trgovačkom društvu IVAKOP d.o.o. za komunalne djelatnosti |
| **PRAVNI TEMELJ:** | Na temelju članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22) |
| **STRUČNA OBRADA:** | Upravni odjel za financije i proračun |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

Trgovačko društvo Ivakop d.o.o. za komunalne djelatnosti, Ivanić-Grad, Savska ulica 50, OIB: 34845090946 (u daljnjem tekstu: Ivakop d.o.o.), podnijelo je dana 3. rujna 2024. godine Zahtjev za isplatom sredstava za sufinanciranje dokumentacije vezane uz ishođenje Dozvole za gospodarenje otpadom i Zahtjev za isplatom sredstava za sufinanciranje izrade Elaborata gospodarenja otpadom za odlagalište Tarno.

Dana 13. rujna 2024. godine trgovačko društvo Ivakop d.o.o. podnijelo je Zahtjev za sufinanciranje nabave spremnika za prikupljanje otpada.

Uz sve navedene Zahtjeve trgovačko društvo Ivakop d.o.o. dostavilo je pravovaljanu popratnu dokumentaciju kojom dokazuje nastale troškove (računi, narudžbenice…), te je uz Zahtjev za sufinanciranje nabave spremnika za prikupljanje otpada dostavljena i Izjava da će predmetni spremnici biti korišteni isključivo na području Grada Ivanić-Grada.

S obzirom na to da Grad Ivanić-Grad kao suosnivač i član društva sudjeluje i usko surađuje s tvrtkom Ivakop d.o.o. u okviru djelatnosti društva oko rješavanja pitanja komunalnog otpada, Grad Ivanić-Grad je u Proračunu za 2024. godinu osigurao sredstva za isplatu kapitalne pomoći trgovačkom društvu Ivakop d.o.o. u svrhu poboljšanja pružanja usluge vezane uz komunalnu djelatnost i gospodarenje otpadom.

Slijedom navedenog, Gradskom vijeću Grada Ivanić-Grada predlaže se usvajanje ove Odluke.