

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA: 024-05/24-10/1

URBROJ: 238-10-02/24-24

Ivanić-Grad, 27. lipnja 2024.

**GRADSKO VIJEĆE GRADA IVANIĆ-GRADA**

**n/r predsjednika Gradskog vijeća g. Željka Pongraca**

**PREDMET: Prijedlog** **Odluke o osnivanju udruge Energetska zajednica Ivanić –**

**ECI**

Poštovani,

temeljem članka 55. Statuta Grada Ivanić-Grada (Službeni glasnik Grada Ivanić-Grada, broj 01/21 i 04/22), gradonačelnik Grada Ivanić-Grada utvrdio je prijedlog

**O D L U K E**

**o** **osnivanju udruge Energetska zajednica Ivanić – ECI**

Predlaže se predsjedniku Gradskog vijeća Grada Ivanić-Grada da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje odnosno iznijelo određeni prijedlog.

Za izvjestiteljicu na sjednici Gradskog vijeća određuje se Sanja Mahovlić Vučinić, direktorica trgovačkog društva RA IGRA d.o.o.

S poštovanjem,

GRADONAČELNIK:

Javor Bojan Leš, dr.vet.med.

Na temelju članka 11. stavka 2. Zakona o udrugama (Narodne novine, broj 74/14, 70/17, 98/19, 151/22), članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22), Gradsko vijeće Grada Ivanić-Grada na svojoj \_\_. sjednici održanoj dana \_\_\_\_\_\_\_\_\_\_\_ 2024. godine donijelo je sljedeću

**O D L U K U**

**o osnivanju udruge Energetska zajednica Ivanić – ECI**

Članak 1.

Osniva se udruga **Energetska zajednica Ivanić – ECI** (u daljnjem tekstu: Udruga).

Članak 2.

Osnivači Udruge su:

**GRAD IVANIĆ-GRAD**, Ivanić-Grad, Park hrvatskih branitelja 1, OIB: 52339045122

**RAZVOJNA AGENCIJA IGRA d.o.o.**, Ivanić-Grad, Poduzetnička ulica 11, OIB: 05818308270

**MUZEJ IVANIĆ-GRADA**, Ivanić-Grad, Park hrvatskih branitelja 6, OIB: 93840665340.

Članak 3.

Sjedište Udruge je u Ivanić-Gradu.

Članak 4.

Udruga je neprofitna pravna osoba upisana u Registar udruga Republike Hrvatske.

Članak 5.

Udruga se osniva u cilju promicanja, razvitka i unaprjeđenja energetskih zajednica i građanske energije, proizvodnje električne energije iz obnovljivih izvora, dijeljenja električne energije i implementacije sustava za razmjenu podataka o potrošnji i proizvodnji električne energije.

Članak 6.

Područja djelovanja Udruge su:

* gospodarstvo,
* obrazovanje, znanost i istraživanje,
* održivi razvoj,
* tehnička kultura,
* kultura i umjetnost,
* zaštita okoliša i prirode.

Članak 7.

Djelatnosti Udruge su:

* okupljanje građana zainteresiranih za sudjelovanje u energetskim projektima,
* organiziranje energetskih zajednica građana,
* organiziranje predavanja, seminara, okruglih stolova i sličnih manifestacija o pitanjima zaštite klime i okoliša, posebno u pogledu proizvodnje energije iz obnovljivih izvora energije i energetske učinkovitosti,
* pružanje informacija i savjeta o uštedi energije i energetskoj učinkovitosti,
* organizacija edukacija u svrhu daljnjeg usavršavanja te akcija i projekata koje promiču ciljeve Udruge,
* djelatnost tehničkog ispitivanja i analize, izrada i održavanje kompjutorskih programa i sustava,
* provođenje stručnih poslova zaštite okoliša te tehničkog ispitivanja i analiza, sukladno posebnim propisima,
* suradnja i predlaganje mjera nadležnim tijelima iz područja zaštite okoliša i prirode te energetske učinkovitosti obnovljivih izvora energije,
* suradnja sa stručnjacima iz područja zaštite klime i okoliša te drugim neprofitnim organizacijama,
* provođenje stručnog i znanstveno-istraživačkog rada radi unaprjeđenja zaštite okoliša i prirode i energetske učinkovitosti obnovljivih izvora energije,
* povezivanje gospodarstvenika, znanstveno-istraživačkih institucija, lokalnih zajednica, tijela državne uprave i ostalih subjekata na projektima koji će doprinijeti održivom razvoju i energetskoj učinkovitosti te ciljevima Udruge,
* izrada stručnih i znanstvenih studija, planova i drugih strateških dokumenata povezanih s ciljevima Udruge,
* priprema i izrada dokumentacije, programa i projekata koji se radi njegova financiranja ili sufinanciranja prijavljuju na raspisane natječaje državnih tijela, fondova i drugih domaćih i stranih institucija,

- izdavačka djelatnost.

Članak 8.

Radi ostvarivanja ciljeva Udruga obavlja sljedeće gospodarske djelatnosti:

* održavanje tečajeva, seminara i drugih stručnih edukacija,
* prodaja proizvoda na malo, sukladno Zakonu o trgovini,
* pružanje savjetodavnih usluga vezanih za ciljeve Udruge,
* proizvodnja električne energije, potrošnja vlastite električne energije, prodaja i skladištenje energije,
* trgovanje energijom i organiziranje tržišta energijom,
* opskrba električnom energijom.

Svaki ostvareni višak prihoda nad rashodima Udruga će koristiti u svrhu ostvarivanja ciljeva Udruge i provođenja djelatnosti Udruge.

Članak 9.

Članovi Udruge mogu biti fizičke i pravne osobe.

Članak 10.

Tijela Udruge su:

1. Skupština
2. Upravni odbor.

Članak 11.

Skupština je najviše tijelo Udruge, a čine je svi redovni članovi Udruge.

Skupština Udruge:

* usvaja Statut i njegove izmjene i dopune,
* bira i razrješava članove Upravnog odbora,
* razmatra i usvaja plan rada Udruge za sljedeću kalendarsku godinu,
* donosi financijski plan za sljedeću kalendarsku godinu,
* donosi druge akte i odluke važne za rad Udruge,
* donosi Pravilnik o članstvu,
* razmatra i usvaja godišnje financijsko izvješće Udruge za prethodnu financijsku godinu,
* razmatra i usvaja izvješće o radu Udruge za prethodnu kalendarsku godinu,
* razmatra i usvaja višegodišnji strateški plan,
* odlučuje o naknadama i nagradama za rad članova Upravnog odbora,
* razmatra i odlučuje o žalbama članova na odluku o isključenju,
* odlučuje o statusnim promjenama (pripajanju, spajanju i podjeli Udruge),
* odlučuje o udruživanju u saveze, zajednice, mreže i druge oblike povezivanja udruga,
* odlučuje o promjeni ciljeva i djelatnosti te obavljanju gospodarskih djelatnosti,
* odlučuje o drugim pitanjima od značaja za rad Udruge koja nisu stavljena u nadležnost drugog tijela.

Članak 12.

Upravni odbor upravlja radom Udruge, prati i usmjerava rad Udruge i definira strateške prioritete i planove Udruge.

Upravni odbor ima tri člana koje bira Skupština među svojim članovima na mandat od četiri (4) godine uz mogućnost reizbora.

Dva od tri člana Upravnog odbora Skupština bira iz reda kandidata koje predlože osnivači Udruge.

Upravni odbor Udruge:

* utvrđuje prijedlog godišnjeg plana rada,
* utvrđuje prijedlog višegodišnjeg strateškog plana,
* odlučuje o promjeni adrese sjedišta Udruge,
* brine se o informiranju članstva i javnosti,
* osniva radne grupe koje pomažu ostvarivanju ciljeva Udruge,
* bira i razrješava Predsjednika i Dopredsjednika Upravnog odbora te Tajnika,
* imenuje i opoziva Likvidatora Udruge,
* odlučuje o sistematizaciji radnih mjesta i donosi Pravilnik o radu,
* daje mišljenje/suglasnost o potrebi zapošljavanja,
* utvrđuje stajališta Udruge o bitnim pitanjima iz djelokruga Udruge,
* raspravlja o pitanjima vezanim za ostvarivanje ciljeva Udruge,
* nadzire primjenu odredbi Statuta i drugih općih akata Udruge,
* prati materijalno-financijsko poslovanje i korištenje imovine Udruge,
* prati i osigurava ostvarivanje odluka i zaključaka Skupštine Udruge,
* rješava sporove između članova Udruge i sukobe interesa,
* donosi Pravilnik o radu Upravnog odbora,
* donosi druge opće akte potrebne za djelovanje Udruge,
* utvrđuje prijedlog programa rada i Statuta koji se podnose Skupštini na razmatranje i prihvaćanje,
* utvrđuje prijedloge djelatnosti i planove rada,
* podnosi izvješće o radu Skupštini,
* brine se o upoznavanju javnosti s radom Skupštine,
* sklapa ugovore i poduzima pravne radnje u ime i za račun Udruge,
* obavlja sve druge aktivnosti koje mu Skupština stavi u nadležnost.

Članak 13.

Udruga raspolaže svojom imovinom samo za ostvarivanje ciljeva i obavljanje djelatnosti radi kojih je osnovana, u skladu sa zakonom.

Imovinu Udruge čine novčana sredstva koja Udruga stekne dobrovoljnim prilozima i darovima, obavljanjem djelatnosti kojima se ostvaruju ciljevi Udruge, obavljanjem gospodarske djelatnosti, financiranjem programa i projekata Udruge iz državnog proračuna i proračuna jedinica lokalne i područne (regionalne) samouprave, fondova i/ili inozemnih izvora, druga novčana sredstva stečena u skladu sa zakonom, te nepokretne i pokretne stvari Udruge i druga imovinska prava.

Članak 14.

Ova Odluka stupa na snagu prvoga dana od dana objave u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, \_\_\_\_\_\_\_\_\_\_\_ 2024. Željko Pongrac, pravnik kriminalist

|  |  |
| --- | --- |
| **PREDMET:** | Prijedlog Odluke o osnivanju udruge Energetska zajednica Ivanić – ECI |
| **PRAVNI TEMELJ:** | Na temelju članka 11. stavka 2. Zakona o udrugama (Narodne novine, broj 74/14, 70/17, 98/19, 151/22), članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22) |
| **STRUČNA OBRADA:** | Upravni odjel za lokalnu samoupravu, pravne poslove i društvene djelatnosti |
| **NADLEŽNOST ZA DONOŠENJE:** | Gradsko vijeće Grada Ivanić-Grada |